
REFERAT DE APROBARE

a proiectului de hotărâre privind aprobarea 
contului de execuție a bugetului local al comunei I. L .Caragiale
 pe trimestrul IV 2025


	In conformitate cu art. 49, alin. (12) si (13) din Legea nr. 273/2006 privind finanțele publice locale cu modificările și completările ulterioare, în lunile aprilie, iulie și octombrie, pentru trimestrul expirat, și cel târziu în decembrie, pentru trimestrul al patrulea, ordonatorii principali de credite au obligația de a prezenta în ședință publică, spre analiză și aprobare de către autoritățile deliberative, execuția bugetelor întocmite pe cele două secțiuni (funcționare și dezvoltare), cu scopul de a redimensiona cheltuielile în raport cu gradul de colectare a veniturilor, prin rectificare bugetară locală, astfel încât la sfârșitul anului:
- să nu înregistreze plăți restante;
- diferența dintre suma veniturilor încasate și excedentul anilor anteriori utilizat pentru
finanțarea exercițiului bugetar curent, pe de o parte, și suma plăților efectuate și a plăților restante, pe de altă parte, să fie mai mare decât zero.
Ca urmare, în conformitate cu prevederile art. 136, alin. (1) din OUG nr. 57/2019 privind Codul administrativ, propun elaborarea de către Compartimentul Buget-Contabilitate a unui proiect de hotărâre privind aprobarea execuției bugetului Comunei Ion Luca Caragiale la 11.12.2025.
După întocmirea raportului de specialitate și avizarea de către comisiile de specialitate,
proiectul de hotărâre însoțit de referatul de aprobare al primarului comunei Ion Luca Caragiale, avizul comisiei de specialitate, va fi prezentat spre dezbatere si aprobare Consiliului Local al Comunei Ion Luca Caragiale.

